અમદાવાદ એરપોર્ટ પર સવારે 3.55 વાગ્યે મુંબઈથી દિલ્હી જતી જેટ એરવેઝની ફ્લાઈટ 9W339ની અમદાવાદ એરપોર્ટ પર ઈમરજન્સી લેન્ડિંગ કરાઈ હતી. ફ્લાઈટના ટોઈલેટમાં ટીસ્યુ પેપરમાંથી મળેલા એક પત્રમાં ફ્લાઈટને P.O.K.(પાકિસ્તાન અધિકૃત કાશ્મીર) તરફ નહીં વાળવામાં આવે તો દિલ્હી એરપોર્ટ પર કાર્ગોમાં મૂકેલો બોમ્બ બ્લાસ્ટ થઈ જશે તેવી ધમકી લખવામાં આવી હતી. મુંબઈથી ટેકઓફ કર્યાના અડધા કલાક બાદ ફ્લાઈટના ટોઈલેટમાંથી આ પત્ર મળી આવતા ઉચ્ચ અધિકારીઓમાં પણ દોડધામ મચી ગઈ હતી. વિમાનની તાત્કાલિક ઈમરજન્સી લેન્ડિંગ કરાવવામાં આવી હતી. ત્યારબાદ પોલીસ તપાસમાં આ ઘટના અંગે મૂળ ગુજરાતી મુંબઈના જ્વેલર્સ બીરજુ સલ્લાની ધરપકડ કરાઈ હતી. આટલું જ નહીં બિરજુને નો ફ્લાઈંગ લિસ્ટમાં પણ મૂકી દેવામાં આવ્યો છે. આખી ઘટનાની તપાસ NIA દ્વારા કરવામાં આવશે.